Derval O’Rourke

**Derval O'Rourke** (født 28. mai 1981 i Cork) er en irsk hekkesprinter, som spesialiserer seg på 60 og 100 meter hekk. Hun er verdensmester innendørs, og har medaljer fra EM innendørs og utendørs. Hun har også deltatt i to OL; i 2004 og 2008. 

O'Roucke ble født i Cork, og gikk på University College Dublin (UCD), der hun hadde et idrettsstipend fra 2000 til 2004. Hun ble uteksaminert med en BA (Hons) grad fra dette colleget i 2003, og *diploma* i økonomi fra UCD Michael Smurfit Graduate School of Business i 2005. Hun bor i Dublin, og trenes av Sean og Terrie Cahill, og hennes vekter trener er Mark McCabe.

## Karriere
O'Rourke deltok i sine første EM i 2002. Hun deltok både i innendørs-EM i Wien i mars og utendørs-EM i München i august. I begge disse mesterskapene ble hun slått ut i kvalifiseringsheatet, med henholdsvis fjerde- og femteplass. 

Året etter, i 2003, deltok hun på 60 meter hekk under innendørs-VM i Birmingham i mars, og på 100 meter hekk under utendørs-VM i Paris i august. I Birmingham greide hun å komme seg til semifinalen, men ble slått ut med sjetteplass i sitt heat. I Paris kom hun bare på åttendeplass i kvalifiseringsheatet, og gikk ikke videre. 

23 år gammel deltok hun i sitt første OL i Athen. Hun var den eneste irske deltakeren på 100 meter hekk, og ble slått ut etter syvendeplass i kvalifiseringsheatet. Tiden hennes var 13,46. Joanna Hayes vant dette kvalifiseringsheatet på 12,71. 

I 2005 var det igjen to store mesterskap. I mars deltok hun på 60 meter hekk under EM i friidrett innendørs i Madrid. Her nådde hun semifinalen, men ble der slått ut med tiden 8,09. Susanna Kallur vant denne øvelsen med 7,80. Senere på året, i august, var det VM i friidrett i Helsingfors. Her stilte hun på 100 meter hekk, og ble igjen slått ut i semifinalen. Her løp hun på 13,23. Verdensmester ble Michelle Perry, med tiden 12,66. 

Under VM i friidrett innendørs 2006 vant O'Rourke vant gull på 60 m hekk, og ble den første irske kvinne til å vinne en VM-tittel i friidrett innendørs. På sin vei mot seieren satte hun irsk nasjonal rekord to ganger, og hennes vinnertid ble 7,84.

Hun hadde en god 2006 utendørssesong, etter at hun mistet starten av sesongen på grunn av skade. I oppkjøringen til EM senket O'Rourke hennes egen irske nasjonale rekord på 100 meter hekk to ganger, og satte en personlig rekord med 12,85 før mesterskapet. Under EM i friidrett 2006 tok O'Rourke hjem sølv på kvinnenes 100 meter hekk, og satte ny irsk rekord med 12,72. Senere i samme mesterskap løp O'Rourke den første etappen på det irske laget i 4 x 100 m stafett, som også satte ny nasjonal rekord med 44,38. De kvalifiserte seg imidlertid ikke til finalen, med kom på sjetteplass i sin semifinalen, og 12.-plass totalt i de to semifinalene. De andre på laget var Joanne Cuddihy, Ailis McSweeney og Anna Boyle.

I 2007 dro Derval til Osaka i Japan, for å delta i VM. Hun kvalifiserte seg til semi-finalen, men endte på åttendeplass. Også i 2007-sesongen var hun plaget med en skade i den tidlige delen av sesongen.

O'Rourke konkurrerte for Irland på kvinnenes 100 meter hekk under Sommer-OL 2008 i Beijing i Kina. Hun klarte ikke å kvalifisere seg videre fra kvalifiseringsheatet, og endte på sjetteplass i sitt heat med tiden 13,22. Den dårligste tiden blant de som kvalifiserte seg til semifinalene var Aurelia Trywiańska-Kollasch, med tiden 12,98. Olympisk mester ble Dawn Harper, med tiden 12,54. 

2009 ble en bedre sesong enn 2008. I mars vant hun bronse på 60 meter hekk under Innendørs-EM i Torino i Italia, med tiden 7,97. Dette var sesongbeste for henne, og det var jevnt mellom de tre medaljistene; Eline Berings vant med 7,92, og Lucie Škrobáková tok sølvet med tiden 7,94. 

Den 18. august kvalifiserte hun seg til kvartfinalen på 100 m hekk kvartfinalen i VM, og kom på 2.-plass i heat 3 med tiden 12,86, som var bestetid for sesongen. Med 12,73 og tredjeplass i sin semifinale kvalifisere hun seg til VM-finalen. Hun var én av to som kvalifiserte seg på tid, i tillegg til de to beste i hver av de tre semifinalene. I finalen 19. august ble O'Rourke nr. 4 med tiden 12,67, som var ny nasjonal rekord, og den raskeste tiden av en europeer i 2009. 

Hun valgte å ikke delta ved VM innendørs i 2010 i mars, på grunn av en mindre skade. Men under EM i friidrett 2010 i Barcelona var hun tilbake, og tok hun sølv på 100 meter hekk. O'Rourke satte igjen irsk rekord, på 12,65, som var 0,02 sekunder raskere enn hennes tidligere rekord. Tyrkias Nevin Yanıt vant EM-gullet med 12,63, kun 0,02 sekunder foran O'Rourke. O'Rourke er den eneste irske utøveren som vant medaljer både i EM 2006 og 2010. I september deltok hun også ved Verdenscupen i friidrett i Split i Kroatia, som den femte irske friidrettsutøveren i historien. Her løp hun 100 meter hekk, og tiden 12,99 holdt til en femteplass. 

Etter en ny skade deltok hun ved EM i friidrett innendørs 2011 i Paris i mars. Her deltok hun på 60 meter hekk, og kom på 4.-plass med tiden 7,96. Tyske Carolin Nytra vant gullet, foran Tiffany Ofili og Christina Vukicevic. Senere på året, i august, deltok hun også ved VM i friidrett i Daegu i Sør-Korea, der hun kvalifiserte seg til semifinalen, men måtte trekke seg på grunn av skade.

## Referanser


## Eksterne lenker
* 
* Profil på European Athletics
* Profil på Athletic Association of Ireland